CELEX: 62008TN0137
Language: el
Date: 2008-04-09 00:00:00
Title: Υπόθεση T-137/08: Προσφυγή της 9ης Απριλίου 2008 — BCS SpA κατά ΓΕΕΑ — Deere (Συνδυασμός των χρωμάτων πράσινου και κίτρινου)

7.6.2008   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 142/33
            
         Προσφυγή της 9ης Απριλίου 2008 — BCS SpA κατά ΓΕΕΑ — Deere (Συνδυασμός των χρωμάτων πράσινου και κίτρινου)
   (Υπόθεση T-137/08)
   (2008/C 142/60)
   Γλώσσα του δικογράφου της προσφυγής: η αγγλική
   Διάδικοι
   
      Προσφεύγουσα: BCS SpA (Mιλάνο, Ιταλία) (εκπρόσωποι: M. Franzosi, V. Jandoli και F. Santonocito, δικηγόροι)
   
      Καθού: Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα)
   
      Αντίδικος ενώπιον του τμήματος προσφυγών: Deere & Company (Moline, ΗΠΑ)
   Αιτήματα της προσφεύγουσας
   Η προσφεύγουσα ζητεί από το Πρωτοδικείο:
   
               —
            
            
               να ακυρώσει την απόφαση της 16ης Ιανουαρίου 2008 του δεύτερου τμήματος προσφυγών στην υπόθεση R 0222/2007-2 και
            
         
               —
            
            
               να καταδικάσει το ΓΕΕΑ στα δικαστικά έξοδα.
            
         Ισχυρισμοί και κύρια επιχειρήματα
   
      Καταχωρισμένο κοινοτικό σήμα του οποίου ζητείται να κηρυχθεί η ακυρότητα: Εικονιστικό σήμα που συνίσταται σε συνδυασμό των χρωμάτων πράσινου και κίτρινου για προϊόντα των κλάσεων 7 και 12 — κοινοτικό σήμα αριθ. 63 289
   
      Δικαιούχος του κοινοτικού σήματος: Deere & Company
   
      Αιτών την κήρυξη της ακυρότητας του κοινοτικού σήματος: Η προσφεύγουσα
   
      Απόφαση του τμήματος ακυρώσεως: Απόρριψη της αιτήσεως περί κηρύξεως της ακυρότητας
   
      Απόφαση του τμήματος προσφυγών: Απόρριψη της προσφυγής
   
      Λόγοι ακυρώσεως: Παράβαση των άρθρων 7, παράγραφος 3, και 52, παράγραφος 1, στοιχείο γ', σε συνδυασμό με τα άρθρα 8, παράγραφος 4, και 73, παράγραφος 1, του κανονισμού 40/94, καθόσον:
   
               —
            
            
               το τμήμα προσφυγών όφειλε να ερμηνεύσει το άρθρο 7, παράγραφος 3, με ιδιαίτερα αυστηρό τρόπο, έτσι ώστε, κατά την κατανομή του βάρους αποδείξεως, να υποχρεωθεί ο αντίδικος να προσκομίσει περισσότερα αποδεικτικά στοιχεία,
            
         
               —
            
            
               το τμήμα προσφυγών δεν αναγνώρισε την προγενέστερη χρήση του σήματος της προσφεύγουσας και
            
         
               —
            
            
               το τμήμα προσφυγών περιέλαβε αντιφατική αιτιολογία στην απόφασή του.